Mesterskabet blev afviklet under [[COVID-19-pandemien]], hvilket medførte flere ændringer i forhold til den normale afvikling af turneringen. For at begrænse antallet af indrejsende spillere i [[Australien]], spilledes kun hovedturneringerne i [[Melbourne]], mens kvalifikationsturneringerne var flyttet til tennisanlæg i [[Mellemøsten]], hvor [[Australian Open-mesterskabet i herresingle 2021#Kvalifikation|herresinglekvalifikationen]] afvikledes i [[Doha]], [[Qatar]], mens [[Australian Open-mesterskabet i damesingle 2021#Kvalifikation|kvalifikationen i damesinglerækken]] spilledes i [[Dubai]], [[Forenede Arabiske Emirater]]. Desuden afvikledes kvalifikationen flere [[uge]]r inden starten på hovedturneringen, således at at kvalifikanterne havde tid til at rejse til [[Australien]] og afvikle deres obligatoriske 14 dages indrejsekarantæne inden starten på hovedturneringen. Dette var også blandt årsagerne til, at hovedturneringen afvikledes tre [[uge]]r senere end dens normale termin, og det var derfor første gang i over 100 [[år]], at [[Australian Open]] startede i [[februar]]. Desuden var afviklingen af juniorrækkerne blevet udskudt til senere på året, således at turneringen kun bestod af de fem seniorrækker og rækkerne i [[kørestolstennis]].<ref>[https://ausopen.com/articles/news/australian-open-set-historic-8-february-start Australien Open - ''Australian Open set for historic 8 February start'' (17. december 2020)] {{en sprog}}</ref>
Sport